Rakstrartapið hjá Farstad farið upp um eina hálva miljard Farstad Shipping misti 511 mió. norskar kr. í 1. ársfjórðingi. Hetta eru 559 mió. vánaligari enn í sama tíðarskeiði í fjør. Men úrslitið í ársfjórðinginum verður bjargað av eini himmalhøgari fíggjarligari einusinnisinntøku í tí skjótt samanlagda reiðarínum. Einusinnisinntøkan upp á 1,74 mia. norskar kr. kemur sum eitt úrslit av umleggingingi av skuld til nýggjan partabrævakapital, teknaður til yvirkurs. Harvið verður úrslitið í ársfjórðinginum eitt yvirskot upp á 1,11 mia. norskar krónur ímóti einum-ikki samanberandi-yvirskoti í sama tíðarskeiði í fjør upp á 94,2 mió. kr. Rakstrarundirskotið upp á 511 mió. kr. kemur av einum falli í umsetninginum úr 827,2 mió. kr. til 495,6 mió. norskar kr. og eini stórari hækking í útreiðslunum upp á 331,6 mió. norskar kr. til 827,2 mió. norskar krónur í fyrsta ársfjórðingi í ár. Farstad hevði 14 skip uttan arbeiði í fyrsta ársfjórðingi og grundgevur skerda umsetningin við "avbjóðandi marknaðarstøðuni”. Farstad Shipping er í ferð við at leggja síðstu hond á samanleggingina við Solstad Offshore og Deep Sea Supply, ið fer at skapa eitt felag við einum flota upp á meira enn 150 frálandsskip.